钦定古今图书集成/明伦汇编/氏族典/第244卷 > 张虚白
## 钦定古今图书集成/明伦汇编/氏族典/第244卷 > 张虚白

按《尚友录》：虚白，邓州南阳人。通太乙六壬术，留心丹
灶，遇真人传秘诀。徽宗闻其名，召管太乙宫，恩赉无
与比。虚白官太虚大夫，金门羽客，出入禁中，终日论
道，无一言及时事，曰：“朝廷事，宰相在，非予所知也。”金
人尤重之，以为神仙。忽一日曰：“某年月日，吾当化去。”
至期果然。武陵崔婆尝饮以醇酒，后寄崔婆诗曰：“武
陵溪畔崔婆酒，天上应无地下有。南来道士饮一斗，
醉卧白云深洞口。”